‘ના એટલે ના, અહીં જ બેસો, મારી સાથે રમો…’ ટીચર પણ શું કરે ? એમણેય બહુ સમજાવી, જાતજાતની રીતે પટાવવાની મથામણ કરી… પણ આ તો નિરાલી… એક કલાક માંડ થયો હશે, ત્યાં… ‘ચાલો હવે ઘેર જઈએ… ટાઈમ થઈ ગયો…’ નિરાલી બોલી. ‘હજુ બેલ નથી વાગ્યો. ટીચર કહે ત્યારે જ ઘેર જવાય.’ મમ્મીએ કહ્યું ‘પણ હું કહું છું ને… બધું બધું પૂરું થઈ ગયું… બસ, હવે જઈએ.’ ‘બેટા, હજુ બધાં રમે છે ને ! આપણાથી વહેલાં ન જવાય…’ અનુ. એ રૂમમાં, એક ખૂણામાં બાળકોને રમવા નાનકડો પિતળનો ઘંટ રાખ્યો હતો, તે નિરાલીએ દોડતાં જઈ ટન્… ટન્… ટન્… ઘંટ વગાડી દીધો. ટીચર કંઈ કહે એ પહેલાં તો બધાં છોકરાં બહાર.